אנדי מארי

סר אנדרו "אנדי" מארי (באנגלית: Sir Andrew "Andy" Murray; נולד ב-15 במאי 1987 בגלאזגו) הוא טניסאי סקוטי מקצועני לשעבר. בשיאו דורג ראשון בדירוג סבב ה-ATP.

מארי הוא אלוף אולימפי (לונדון 2012 וריו 2016, והוא הטניסאי היחיד שזכה בשתי מדליות זהב אולימפיות בתחרות יחידים) וב-2012 זכה גם בגראנד סלאם הראשון שלו באליפות ארצות הברית הפתוחה (2012). בשנת 2013 הפך לבריטי הראשון זה 77 שנים שזוכה באליפות וימבלדון. הוא זכה ב-46 תארים ליחידים ובשלושה תארים בזוגות.

משנת 2015 הוא נשוי לקים סירס, לזוג ארבעה ילדים.

בשנת 2019 הוא רכש חלק מבעלות על חברת קסטור.

בשנת 2024 הודיע מארי שטורניר הטניס באולימפיאדת פריז יהיה הטורניר האחרון שלו בקריירה ובכך יפרוש מטניס מקצועני, ואכן פרש לאחר שלא הצליח לזכות בטורניר הזוגות.

ביוגרפיה
מארי שיחק טניס כבר בגיל 5, ותואר כ"תופעה נדירה". הוא אומן מגיל צעיר על ידי אימו ג'ודי, מאמנת טניס ששימשה לימים גם כקפטנית נבחרת גביע בילי ג'ין קינג של בריטניה, לצד אחיו הבוגר ממנו בשנה, ג'יימי.  בגיל 9, היה מארי עד לרצח גדול ומתוקשר שהתרחש בבית ספרו, ובו נרצחו אנשים רבים, בהם ילדים, ורבים אחרים נפצעו. מארי אמר כי הוא אינו רוצה לדבר על העניין.

בגיל 12 מארי זכה בטורניר האורנג' בול לילדים שנערך בפלורידה. בשנת 2004, בגיל 17, מארי זכה באליפות ארצות הברית הפתוחה לנוער. באותה עת עקב אחריו בראד גילברט, מאמנו לשעבר של טניסאי הצמרת אנדי רודיק, והבחין בכישרונו של מארי.

2005
ב-2005 שיחק מארי עם נבחרת בריטניה כנגד נבחרת ישראל במסגרת גביע דייוויס, וסייע לנבחרתו לנצח בתוצאה 2–3. בכך הוא הפך לבריטי הצעיר ביותר שמשחק במסגרת גביע הדייוויס.

2006
הוא זכה בתואר הראשון שלו בסבב ה-ATP ב-19 בפברואר 2006, לאחר שניצח בשלוש מערכות את לייטון יואיט בגמר טורניר סן חוזה. בקיץ 2006, לאחר מעקב אחרי מארי שנתיים נוספות, גילברט התעניין בשחקן והתמנה למאמנו, לאחר שקיבל הצעה מסבב ה-ATP בסכום 750,000 דולר לשנה.

2007
במהלך שנת 2007, אף על פי שלא הצליח להעפיל לגביע המאסטרס היוקרתי, הוא נחשב על ידי הבריטים כיורשו של טים הנמן שפרש באותה שנה מטניס. באוקטובר 2007 הוא טען להטיית משחקים ברחבי הסבב, ובכך עורר מהומה רבה. האירוע הגיע זמן קצר לאחר פרשת הטיית המשחקים של ניקולאי דוידנקו. זמן קצר לאחר מכן זכה מארי בטורניר סנקט פטרבורג ברוסיה. בנובמבר 2007 הוא החליט להיפרד ממאמנו, בראד גילברט, לאחר שנה וארבעה חודשים, ובמקומו מינה את אלכס קורצ'ה. את מארי סובבים כיום 15 אנשי צוות, המכונים "Team Murray".

2008
ב-5 בינואר 2008 זכה מארי בתואר הראשון שלו בשנה זו, טורניר דוחה, לאחר ניצחון בגמר על סטאן ואוורינקה. במהלך השנה הוא רשם התקדמות רבה בדירוג העולמי. ב-4 באוגוסט הוא זכה בטורניר ה"מאסטרס" הראשון בקריירה שלו - טורניר סינסינטי, לאחר ניצחון מפתיע בגמר על נובאק ג'וקוביץ'. באליפות ארצות הברית הפתוחה 2008 הוא הפתיע רבים כאשר גבר בחצי גמר האליפות על רפאל נדאל, המדורג ראשון בעולם. עם זאת, בגמר הוא הפסיד בתוצאה גבוהה לרוג'ר פדרר. בעקבות הישגיו באליפות הוא התקדם עד למקום הרביעי בדירוג העולמי.

במהלך אוקטובר 2008 מארי זכה בשני טורנירים נוספים: במדריד ובסנקט פטרבורג (הזכייה השנייה ברציפות). בסוף החודש הוא נבחר לתואר "שחקן החודש" מטעם סבב ה-ATP. הוא העפיל לטורניר גביע המאסטרס היוקרתי של שנת 2008, לאחר שלא הצליח לעשות זאת בשנה שלפני כן. במהלך הטורניר הוא הדיח כבר בשלב הבתים את רוג'ר פדרר, לו הפסיד בגמר אליפות ארצות הברית הפתוחה, והגיע עד חצי הגמר שם הפסיד לניקולאי דווידנקו.

2009
ממוזער|שמאל|מארי באליפות צרפת הפתוחה 2009.

לפני תחילת עונת 2009, בעקבות הצלחותיו בשתי העונות שקדמו לה, היו ציפיות שמארי ירשום הצלחה רבה, והוא אף נחשב לאחד מהטניסאים הגדולים בהיסטוריה של הממלכה המאוחדת, אף יותר מטים הנמן האנגלי. הוא פתח את העונה עם זכייה בטורניר דוחה לאחר ניצחון בגמר על אנדי רודיק. הוא המשיך וזכה בשנה זו בטורנירי רוטרדאם ומיאמי ובטורניר קווינס בלונדון, ואף העפיל למקום השלישי בעולם במקומו של נובאק ג'וקוביץ'.

באוגוסט 2009 זכה מארי בטורניר קנדה מאסטרס במונטריאול לאחר ניצחון בגמר על חואן מרטין דל פוטרו, והפך לבריטי הראשון בהיסטוריה שזוכה בטורניר זה. בטורניר זה הודח רפאל נדאל ברבע הגמר, וכתוצאה מכך עקף מארי את נדאל ועלה לראשונה בקריירה שלו למקום השני בדירוג העולמי. בהמשך הידרדר מארי למקום החמישי בדירוג.

2010
בתחילת עונת 2010 העפיל לגמר הגראנד סלאם השני שלו באליפות אוסטרליה הפתוחה, שם הפסיד שוב לרוג'ר פדרר.

באוקטובר 2010 זכה מארי בטורניר המאסטרס של שנגחאי, לאחר שגבר בגמר על רוג'ר פדרר השווייצרי, וזכה בתואר שני בשנת 2010.

2011
בינואר 2011 העפיל עד לגמר אליפות אוסטרליה הפתוחה, אך הפסיד בשלוש מערכות לנובאק ג'וקוביץ'. ביוני 2011 הפסיד בחצי גמר אליפות צרפת הפתוחה לרפאל נדאל בשלוש מערכות; בטורניר אליפות וימבלדון 2011 הפסיד שוב, בחצי הגמר, לנדאל, בארבע מערכות. באוגוסט 2011 זכה בטורניר סינסינטי לאחר ניצחון בגמר על נובאק ג'וקוביץ'. (ג'וקוביץ' פרש כשמארי מוביל 4–6, 3-0). בספטמבר 2011 הפסיד בחצי הגמר באליפות ארצות הברית הפתוחה לרפאל נדאל בארבע מערכות. באוקטובר 2011 זכה טורניר בנגקוק, לאחר שניצח בגמר את דונלד יאנג בשתי מערכות. בהמשך החודש זכה בטורניר טוקיו, לאחר שניצח בגמר את רפאל נדאל בשלוש מערכות. כשבוע לאחר מכן זכה בטורניר מאסטרס 1000 בשאנגחאי, לאחר שניצח בגמר את דוד פרר בשתי מערכות. בכך זכה בתואר שלישי תוך שלושה שבועות, בתואר חמישי מתחילת השנה, ובניצחון 25 מתוך 26 המשחקים האחרונים, שהעלה אותו למקום השלישי בדירוג העולמי.

2012
ביולי 2012 הגיע לגמר טורניר ווימבלדון בו הפסיד לרוג'ר פדרר. באוגוסט זכה במדליית הזהב באולימפיאדת לונדון לאחר ניצחון בגמר על פדרר. בספטמבר זכה לראשונה בטורניר גראנד סלאם לאחר שגבר על נובאק ג'וקוביץ' בגמר אליפות ארצות הברית הפתוחה בחמש מערכות.

2013
בשנת 2013 העפיל לגמר אליפות אוסטרליה הפתוחה בו הפסיד בארבע מערכות לנובאק ג'וקוביץ'. כמו כן זכה בתואר היוקרתי במיאמי (מאסטרס) אחרי ניצחון בגמר על דוד פרר. זכה לתואר קצין במסדר האימפריה הבריטית על הישגיו באולימפיאדת לונדון.
ב-7 ביולי 2013 הפך לבריטי הראשון זה 77 שנים שזוכה באליפות וימבלדון לאחר שגבר על נובאק ג'וקוביץ' בגמר הטורניר בתוצאה 4:6, 5:7, 4:6. המשך השנה היה פחות מרשים כשהודח כבר בשלב רבע הגמר בטורניר ה־usao ומסיים את השנה לאחר מכן בעקבות פציעה.

 2014 

 2015 

 2016 
בינואר 2016 העפיל מארי לגמר אליפות אוסטרליה הפתוחה, והפסיד לנובאק ג'וקוביץ' בשלוש מערכות.

ביוני אותה שנה העפיל לגמר אליפות צרפת הפתוחה לראשונה בקריירה שלו והפסיד גם הפעם את הגראנד-סלאם הזה לג'וקוביץ' ב-4 מערכות (3–6, 6-1, 6-2, 6-4).

ביולי חזר למעמד גמר גראנד סלאם, הפעם בווימבלדון, וזכה בפעם השנייה, אחרי ניצחון 4–6, 7-6, 7-6 על מילוש ראוניץ'.

באולימפיאדת ריו דה ז'ניירו (2016) זכה מארי במדליית זהב בטורניר ליחידים לאחר ניצחון על חואן מרטין דל פוטרו ב-4 מערכות (5–7, 6-4, 2-6, 5-7).

גביע דייוויס
בשנת 2015 הוביל את נבחרת גביע דייוויס של בריטניה יחד עם ג'יימי מארי, אחיו ושותפו למשחק הזוגות, לזכייה בגביע דייוויס, לאחר ניצחון בגמר על נבחרת בלגיה.

תוארי יחידים

זכיות
 תאריך  טורניר  יריב בגמר  תוצאה 19 בפברואר 2006   סן חוזה   לייטון יואיט  2–6, 6–1, 7–6(3) 18 בפברואר 2007   סן חוזה   איבו קרלוביץ'  6–7(3), 6–4, 7–6(2) 28 באוקטובר 2007   סנקט פטרבורג   פרננדו ורדאסקו  6–2, 6–3 5 בינואר 2008   דוחה   סטניסלאס וורינקה  6–4, 4–6, 6–2 17 בפברואר 2008   מרסיי   מריו אנצ'יץ'  6–3, 6–4 3 באוגוסט 2008   סינסינטי   נובאק ג'וקוביץ'  7–6(4), 7–6(5) 19 באוקטובר 2008   מדריד   ז'יל סימון  6–4, 7–6(6) 28 באוקטובר 2008   סנקט פטרבורג   אנדריי גולובב  6–1, 6–1 10 בינואר 2009   דוחה   אנדי רודיק  6–4, 6–2 15 בפברואר 2009   רוטרדם   רפאל נדאל  6–3, 4–6, 6–0 5 באפריל 2009   מיאמי   נובאק ג'וקוביץ'  6–2, 7–5 14 ביוני 2009   לונדון   ג'יימס בלייק  7–5, 6–4 16 באוגוסט 2009   מונטריאול   חואן מרטין דל פוטרו  6–7(4), 7–6(3), 6–1 8 בנובמבר 2009   ולנסיה   מיכאל יוז'ני  6–3, 6–2 15 באוגוסט 2010   מונטריאול   רוג'ר פדרר  7–5, 7–5 17 באוקטובר 2010   שאנגחאי   רוג'ר פדרר 6–3, 6–2 12 ביוני 2011   לונדון   ז'ו-וילפריד צונגה  6-3, 4-6,6-7 21 באוגוסט 2011   סינסינטי   נובאק ג'וקוביץ'  4-6, 0-3 5 באוגוסט 2012   אולימפיאדת לונדון (2012)   רוג'ר פדרר  2-6, 1-6, 4-6 10 בספטמבר 2012   אליפות ארצות הברית הפתוחה   נובאק ג'וקוביץ'  6-7, 5-7, 6-2, 6-3, 2-6 7 ביולי 2013   אליפות וימבלדון   נובאק ג'וקוביץ' 4-6,5-7,4-6 10 ביולי 2016   אליפות וימבלדון   מילוש ראוניץ' 6-7,6-7,4-6

סגנויות
 תאריך  טורניר  יריב בגמר  תוצאה 1 באוקטובר 2005   בנגקוק   רוג'ר פדרר  6–3, 7–5 6 באוגוסט 2006   וושינגטון   ארנו קלמנט  7–6(4), 6–2 6 בינואר 2007   דוחה   איבן ליוביצ'יץ'  6–4, 6–4 7 באוקטובר 2007   מץ   טומי רוברדו  0–6, 6–2, 6–3 8 בספטמבר 2008   אליפות ארצות הברית הפתוחה   רוג'ר פדרר  6–2, 7–5, 6–2 22 במרץ 2009   אינדיאן ולס   רפאל נדאל  6–1, 6–2 18 בינואר 2010   אליפות אוסטרליה הפתוחה   רוג'ר פדרר  3-6, 4-6, 6-7(11) 26 ביולי 2010   לוס אנג'לס   סאם קווארי  7-5, 6-7(2), 3-6 17 בינואר 2011   אליפות אוסטרליה הפתוחה   נובאק ג'וקוביץ'  4-6, 2-6, 3-6 8 ביולי 2012   אליפות וימבלדון   רוג'ר פדרר  4-6, 7-5, 6-3, 6-4 27 בינואר 2013   אליפות אוסטרליה הפתוחה   נובאק ג'וקוביץ'  7-6, 6-7, 3-6, 2-631 בינואר 2016 אליפות אוסטרליה הפתוחה נובאק ג'וקוביץ'1:6 7:5 7:65 ביוני 2016אליפות צרפת הפתוחה נובאק ג'וקוביץ'6:3 1:6 2:6 4:6

 קישורים חיצוניים 








הערות שוליים

קטגוריה:טניסאים בריטים
קטגוריה:ספורטאים סקוטים
קטגוריה:אלופים אולימפיים: טניסאים
קטגוריה:אלופים אולימפיים מבריטניה
קטגוריה:נושאי דגל בריטניה באולימפיאדה
קטגוריה:קצינים במסדר האימפריה הבריטית
קטגוריה:טניסאים באולימפיאדת בייג'ינג (2008)
קטגוריה:טניסאים באולימפיאדת לונדון (2012)
קטגוריה:טניסאים באולימפיאדת ריו דה ז'ניירו (2016)
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:זוכי פרס לוריוס: תגלית השנה
קטגוריה:בריטים שנולדו ב-1987
קטגוריה:טניסאים אולימפיים בריטים